ACAPแจงหุ้นร่วงแรง เป็นไปตามภาวะตลาด ยันธุรกิจมั่นคง-การเงินแข็งแกร่ง
ACAP แจงหุ้นร่วงแรง เป็นไปตามภาวะตลาด ยันธุรกิจมั่นคง-การเงินแข็งแกร่ง พร้อมมีการเติบโตตามแผน
30 มิ.ย. 2560

นางสาวสุกัญญา สุขเจริญไกรศรี ประธานเจ้าหน้าที่บริหาร บริษัท เอเชีย แคปปิตอล กรุ๊ป จำกัด (มหาชน) หรือ ACAP เปิดเผยว่า ปัจจุบันบริษัทยังคงดำเนินกิจการตามปกติ และเป็นไปตามแผนงานที่วางไว้ มีการเติบโตของธุรกิจอย่างต่อเนื่อง และมีความมั่นคงและแข็งแกร่งทางการเงินที่เพิ่มขึ้น ขณะที่การปรับตัวของราคาหุ้นเป็นกลไกโดยปกติของภาวะตลาด ไม่ได้เกี่ยวข้องกับกิจการของบริษัทแต่อย่างใด
โดยคณะทำงานยังคงมุ่งมั่นและตั้งใจปฏิบัติหน้าที่ด้วยหลักธรรมาภิบาลและยึดถือผลประโยชน์ของบริษัทและผู้ถือหุ้นเป็นสำคัญ
ทั้งนี้ ACAP เปิดเผยเรื่องดังกล่าวภายหลังจากที่เมื่อวานนี้ มีนักลงทุนติดต่อสอบถามมายังบริษัทเรื่องราคาหุ้นของบริษัทที่ปรับตัวลง โดยราคาหุ้น ACAP ปิดเมื่อวานนี้ลดลงราว 7% มาที่ 18.50 บาท
อนึ่งราคาหุ้น ACAP ปรับตัวลงแรงวานนี้ (29 มิ.ย.) โดยปิดตลาดที่ 18.50 บาท ปรับตัวลง 1.40 บาท หรือ 7.04%